ผมเกิดอุบัติเหตุ รถจักรยานยนต์เสียหลักล้ม แล้วตัวผมล้มไปกระแทกกับแฮนด์รถ ผมก็ปวดท้องด้านขวาล่างตั้งแต่ตอนนั้น ผ่านมาประมาณ 4-6 ชม.แล้ว ตอนนี้ปวดท้องอยู่ประมาณนึง อยากทราบว่า ระบบภายในจะเป็นอะไรหรือป่าวครับ
สวัสดีค่ะ หากการล้มกระแทกกับแฮนด์รถจักรยานยนต์ไม่ได้เกิดรุนแรง โอกาสที่อวัยวะภายใน เช่น ตับ ม้าม จะแตกนั้น ไม่น่าเกิดขึ้นได้ค่ะ แต่หากเกิดอย่างรุนแรง เช่น ถูกรถยนต์กระแทกและหน้าท้องไปกระแทกต่อที่แฮนด์รถจักรยานยนต์ หรือกระเด็นจากที่สูงตกมากระแทกแฮนด์รถ ก็อาจเป็นไปได้ที่อวัยวะภายในจะฉีกขาด ซึ่งก็จะทำให้มีอาการปวดท้องมากขึ้นเรื่อยๆ หน้าท้องแข็งเกร็ง มีอาการใจสั่น หน้ามืด และอาจช๊อก หมดสติ จากการมีเลือดออกในช่องท้องดังนั้น หากอาการปวดท้องไม่ได้เป็นมากขึ้นเรื่อย และยังไม่มีอาการหน้ามืดหมดสติไป ก็ไม่ได้มีการฉีกขาดของอวัยวะภายในเกิดขึ้นค่ะดังนั้น อาการปวดท้องที่เป็นอยู่ จึงน่าจะเกิดจากการบาดเจ็บของกล้ามเนื้อหน้าท้องได้ แนะนำให้ใช้การประคบเย็นไปก่อน เพื่อป้องกันหรือลดการเกิดรอยฟกช้ำที่หน้าท้อง ลดการเคลื่อนไหวตัว พักผ่อนให้มาก ไม่ทำงานหนัก ไม่ยกของหนัก หากปวดมาก อาจใช้ยาทาน เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้นอย่างไรก็ตาม หากมีอาการอื่นๆ ร่วม อาจไม่ได้เกิดจากการบาดเจ็บของกล้ามเนื้อก็ได้ เช่น มีไข้ คลื่นไส้ อาเจียน ท้องเสีย เป็นต้น ก็อาจเกิดจากมีไส้ติ่งอักเสบ ลำไส้อักเสบ เป็นต้นดังนั้น หากอาการปวดเป็นมากขึ้นเรื่อยๆ หรือมีอาการอื่นๆ โดยเฉพาะมีไข้ ก็ควรไปพบแพทย์เพื่อตรวจและรักษาค่ะ